**LASTEN VARHAISKASVATUSPAIKKOJEN HAKEMINEN HAAPAJÄRVELLÄ 1.8.2025 ALKAVALLE TOIMIKAUDELLE**

Kunnallista varhaiskasvatuspaikkaa voi hakea läpi vuoden.

Lasten vanhempien tai muiden huoltajien, jotka haluavat lapselle varhaiskasvatuksesta annetun lain 12 §:n mukaisen hoitopaikan, on tehtävä sitä koskeva hakemus **viimeistään neljä kuu­kautta** ennen kuin lapsi tarvitsee hoitopaikan. Mikäli hoitopaikan tarve johtuu äkillisestä työllistymi­sestä, opiskelu- tai koulutuspaikan saamisesta eikä tarpeen ajankohta ole ennakoitavissa, on hoitopaik­kaa haettava niin pian kuin mahdollista, kuitenkin **viimeistään kaksi viikkoa** ennen lapsen hoidontarpeen alkamista.

 **Hoitopaikan hakeminen:**

Haapajärven varhaiskasvatuksessa on käytössä sähköinen varhaiskasvatus-hakemus.Hakemus tehdään osoitteessa

<https://www.haapajarvi.fi/hakeminen>

**Tällä hetkellä hoidossa olevat lapset:**

* Mikäli lapsella on toistaiseksi voimassa oleva varhaiskasvatussijoitus, ei tarvitse hakea paikkaa uudestaan (Päikystä voi tarkastaa nykyisen sopimuksen voimassa olon)
* Lapsi, joka aloittaa syksyllä esiopetuksen:

Ensi syksyn eskareille on tullut erillinen ohjeistus joko hakemisesta varhaiskasvatukseen tai vuorohoitoon lapsen tarpeen mukaisesti eskari-infopapereiden mukana

**Uudet hoitoa 1.8.2025 alkaen / jälkeen tarvitsevat lapset:**

* 1.8.2025 alkavan toimintakauden varhaiskasvatuksen tarpeen kartoittamiseksi tulee **kunnallista varhaiskasvatusta tarvitsevien perheiden hakea hoitopaikkaa viimeistään 28.3.2025 mennessä.**

Lisätietoja antavat:

Varhaiskasvatuksen johtaja Minna Hattunen puh. 044 445 6172

Päiväkodin johtaja Anu Ekman puh. 044 445 6186

**YKSITYISEN PALVELUNTUOTTAJAN ILMOITUSMENETTELY**

Varhaiskasvatuslain 44 §:n mukaan yksityisen palveluntuottajan, joka korvausta vastaan harjoittaa varhaiskasvatustoimintaa, on tehtävä kirjallinen ilmoitus toiminnasta ennen sen aloittamista tai olennaista muuttamista lasten varhaiskasvatuksesta vastaavalle kunnan toimielimelle / viranhaltijalle.

**28.2.2025**

**HAAPAJÄRVEN KAUPUNKI / VARHAISKASVATUSPALVELUT**